Både Dronninglund og Nykøbing står til at miste deres sygehus, når regionspolitikerne i de kommende måneder skal tage stilling til en ny sygehusstruktur.

Region Nordjylland skal finde besparelser på 40 millioner kroner, og et af de steder, der står for skud er sygehusene i Dronninglund og Nykøbing. I dag fremlagde administrationen et forslag, som politikerne i de næste måneder skal tage stilling på, inden den nye sygehusstruktur kan ligge fast. En nedlæggelse af de to sygehuse vil angiveligt betyde store besparelser. Alene på nedlæggelsen af sygehuset i Nykøbing vil give en besparelse på mellem fire og fem millioner, mens man kan hente op i mod 25 millioner kroner på sygehuset i Dronninglund. De to sygehuse er ikke de eneste steder, hvor der lægges op til besparelser fra administrationens side.